14.2.2022
DA
Den Europæiske Unions Tidende
C 73/67
4.
Fjerde anbringende om, at der er sket en tilsidesættelse af sagsøgerens ret til at blive hørt af den myndighed, der er bemyndiget til at indgå kontrakter, inden afgørelsen træffes, og af omsorgspligten, bistandspligten og pligten til god forvaltning. 5.
Femte anbringende om, at der er sket fejl og forsømmelser i forbindelse med sagsøgerens anmodning, der har medført, at sagsøgeren har lidt en skade, som efter ret og billighed er opgjort til 2 500,00 EUR.
Sag anlagt den 29. december 2021 — QI mod Kommissionen (Sag T-807/21) (2022/C 73/84) Processprog: fransk Parter Sagsøger: QI (ved advokat N. de Montigny) Sagsøgt: Europa-Kommissionen
Sagsøgerens påstande — Afgørelsen truffet af generaldirektøren for GD for »Menneskelige Ressourcer og Sikkerhed« den 26. februar 2021 om afslag på sagsøgerens klage af 25. oktober 2020, som blev indgivet i henhold til vedtægtens artikel 24. — Om fornødent annulleres Kommissionens afgørelse af 27. september 2021 om afslag på sagsøgerens klage af 26. maj 2021 annulleres. — Kommissionen tilpligtes at betale erstatning for den ikke-økonomiske og økonomiske skade, sagsøgeren har lidt, som efter ret og billighed er opgjort til 100 000 EUR. — Kommissionen tilpligtes at betale sagsomkostningerne.
Søgsmålsgrunde og væsentligste argumenter Til støtte for søgsmålet har sagsøgeren fremsat fem anbringender. 1.
Første anbringende om, at afslaget på anmodningen om bistand blev givet for tidligt, for så vidt som det blev givet, uden at der blev indledt en sag og uden at afvente svaret på sagsøgerens anmodning om aktindsigt i sin lægejournal, og dermed i strid med retten til at blive hørt på en effektiv måde, inden afgørelsen træffes. 2.
Andet anbringende om anlæggelsen af et åbenbart urigtigt skøn i forbindelse med konstateringen af, at beviserne for, at der var handlet i strid med vedtægten for tjenestemænd i Den Europæiske Union (herefter »vedtægten«), var utilstrækkelige.
Sagsøgeren har gjort gældende, at den pågældende blev udsat for chikane, idet der blev fastsat for korte procesfrister, og har anført, at vedtægtens artikel 59 blev tilsidesat, da denne bestemmelse ikke giver mulighed for at gennemføre de undersøgelser, der blev foretaget af lægetjenesten i den foreliggende sag. 3.
Tredje anbringende om tilsidesættelse af artikel 41 i Den Europæiske Unions charter om grundlæggende rettigheder af bistands- og omsorgspligten og af sagsøgerens ret til god forvaltning samt af retten til ligebehandling.
Sagsøgeren har ligeledes gjort gældende, at dennes berettigede forventninger blev tilsidesat. 4.
Fjerde anbringende om krænkelse af retten til at blive hørt på en effektiv måde som følge af, at der inden sagens afslutning ikke blev gennemført en kontradiktorisk procedure vedrørende de oplysninger, som Kommissionens Undersøgelses- og Disciplinærkontor (IDOC) undersøgte. 5.
Femte anbringende om erstatning for den økonomiske og ikke-økonomiske skade, der er lidt.